Alaquàs presenta les seues Falleres Majors 2011
25/10/2010

# Alaquàs presenta les seues Falleres Majors 2011

*   25/10/2010
*   [Imprimir](#)
*   Compartir
*    https://www.alaquas.org/documento.asp?id\_do=12342

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12342%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20presenta%20les%20seues%20Falleres%20Majors%202011)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12342/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12342/25102010img_2489_Form_4.jpg)](https://www.alaquas.org/ficheros/documentos/2010/2/12342/25102010img_2489_Form_10.jpg "<a href='https://www.alaquas.org/ficheros/documentos/2010/2/12342/25102010img_2489_Form_10.jpg' target=_blank><i class='fa fa-external-link' aria-hidden='true'></i>.Alaquàs presenta les seues Falleres Majors 2011</a>")

L'alcaldessa d'Alaquàs imposa la banda a les màximes representacions falleres de la ciutat: Rosa García Puchades i Ariadna Ponce Murcia

L'Auditori Nou va acollir el dissabte l'acte de presentació de les Falleres Majors d'Alaquàs per al 2011. Rosa García Puchades i Ariadna Ponce Murcia van ser exaltades i presentades públicament com a les màximes representants de les Falles d'Alaquàs en un acte multitudinari on es va donar cita tota la societat fallera de la ciutat. L'acte va acollir també un acomiadament a les Falleres Majors 2010, Marta Morcillo Torralba i Amanda Valero Sancho així com a les seues Corts d'Honor.

L'alcaldessa d'Alaquàs, Elvira García Campos, va ser l'encarregada d'imposar la banda que les acredita com a màximes representants i va oferir una lectura poètica a les dues falleres com a exaltació i benvinguda al nou càrrec de responsabilitat. La regidora de Festes, Isabel Mondéjar, va obsequiar les falleres amb la Joia d'Alaquàs, insígnia especialment creada per Junta Local Fallera per a totes les xiquetes i joves components de l'entitat.

A continuació va arribar el moment de les felicitacions. La primera va ser la Fallera Major Infantil de València, Carmen Monzonís Valero, que va assistir a l'acte d'Alaquàs per felicitar personalment i en nom de Junta Central Fallera, a les Falleres Majors d'Alaquàs.

En representació de l'Ajuntament d'Alaquàs van pujar l'alcaldessa d'Alaquàs i la regidora de Festes. També ho van fer tots els membres de Junta Local Fallera, que obsequiaren les màximes representants amb diversos rams de flors. També van pujar les onze comissions falleres d'Alaquàs, la Confraria de la Mare de Déu de l'Olivar, l'Associació Cultural Andalusa i les Juntes Locals Falleres de Riba-roja, Sedaví, Picanya, Massamagrell, Paiporta, Catarroja, Turís, Benaguasil, Aldaia, Benetússer, Dénia i la Vall d'Uixó.